|  |  |
| --- | --- |
|  | **MAT Á ÁHRIFUM LAGASETNINGAR\***  *– sbr. samþykkt ríkisstjórnar frá 10. mars 2017*  **\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** | FJR21090002 Frumvarp til laga um gagnsæi í fjármögnunarviðskiptum með verðbréf og endurnotkun. (STFR). |
| **Ráðuneyti** | Fjármála- og efnahagsráðuneyti |
| **Stig mats** | Frummat, sbr. 1. gr.  Endanlegt mat, sbr. 10. gr. |
| **Dags.** | 21. október 2021 |

|  |
| --- |
| 1. **Greining og mat á fjárhagslegum áhrifaþáttum fyrir ríkið** |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs**   Áhrif lagasetningarinnar á ríkið hefur verið metin af fjármála- og efnahagsráðuneytinu. Ekki er um að ræða sérstaka áhrifaþætti á fjárhag ríkissjóðs.   1. **Tekjubreytingar**   Ekki er gert ráð fyrir breytingum á tekjum ríkissjóðs eða eftirlitsgjaldi sem eftirlitsskyldir aðilar greiða sbr. lög nr. 99/1999. Hins vegar er Seðlabanki Íslands með til skoðunar hvort fjölga þurfi starfsmönnum vegna eftirlitsins.   1. **Útgjaldabreytingar**   Ekki er gert ráð fyrir útgjaldabreytingum.   1. **Eignabreytingar**   Ekki er gert ráð fyrir eignabreytingum.   1. **Aðrir áhrifaþættir varðandi ríkisfjármál**   Á ekki við. |
| 1. **Samræmi við útgjaldaramma og fimm ára fjármálaætlun – fjármögnun** |
| 1. **Tengist einhver ný eða aukin tekjuöflun verkefninu?**   Nei. |
| 1. **Efnahagsáhrif – áhrif á atvinnulíf, vinnumarkað og samkeppni** |
| 1. **Hagræn áhrif á heildareftirspurn og einstaka markaði – hagstjórnarsjónarmið**   Eitt af meginmarkmiðum STFR reglugerðarinnar er að tryggja gagnsæi fjármögnunarviðskipta með verðbréf og endurnotkunar veðtrygginga til að fjárfestar, eftirlitsaðilar og stjórnvöld geti betur metið og haft eftirlit með áhættu sem slík viðskipti hafa í för með sér. Ástæða fyrir reglugerðinni er að í fjármálaáfallinu 2008 áttu eftirlitsaðilar í miklum erfiðleikum með að meta slíka áhættu. Þannig verða skráðar í viðskiptaskrá upplýsingar um fjármögnunarviðskipti allra markaðsaðila með verðbréf, hvort sem þeir eru fjármálafyrirtæki eða ekki og hefur reglugerðin því áhrif á alla aðila sem ber að skrá slíkar upplýsingar. Áhrifin verða þau að gagnsæi eykst, samkeppni jafnast, alþjóðleg samleitni verður meiri og eftirlit styrkt.   1. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**   Lagt er til að STFR-reglugerðin verði tekin upp í íslenskan rétt með tilvísunaraðferð og þá að fullu innleidd samkvæmt orðanna hljóðan í samræmi við a-lið 7. gr. EES-samningsins, sbr. lög nr. 2/1993 um Evrópska efnahagssvæðið. Frumvarpið mun leggja skyldur á herðar allra markaðsaðila með verðbréf sem miða að því að auka gagnsæi vegna áhættu með verðbréfaviðskipti.  Með frumvarpinu eru reglur um gagnsæi til almennra fjárfesta samræmdar við reglur innan EES og Fjármálaeftirliti Seðlabanka Íslands veitt heimild til inngripa við eftirlit með framfylgd laganna.   1. **Samkeppnisskilyrði**   Gera má ráð fyrir að samkeppnisskilyrði markaðsaðila með verðbréf batni með aukinni samræmingu vegna aukinnar upplýsingagjafar vegna fjármögnunarviðskipta með verðbréf. Frumvarpið eflir samkeppnishæfni innan EES*.* |
| 1. **Önnur áhrif** |
| 1. **Áhrif á stjórnsýslu, s.s. hvort ráðuneyti og stofnanir eru í stakk búin til að taka við verkefni**   Fjármálaeftirlit Seðlabanka Íslands er í stakk búið til að takast á við breytta framkvæmd verkefna, sem felst aðallega í eftirliti með framkvæmd ákvæða reglugerðarinnar og inngripa í samræmi við heimildir reglugerðarinnar*.* |
| 1. **Niðurstaða mats – með vísun í fylgiskjöl ef við á** |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag**   Ekki er gert ráð fyrir fjárhagsáhrifum á ríkissjóð.   1. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)**   Áhrif frumvarpsins á fjármálamarkaðinn verða jákvæð. Frumvarpið einfaldar stjórnsýslumeðferð þar sem reglur um gagnsæi til markaðsaðila með verðbréf eru samræmdar innan EES, eykur skilvirkni við upplýsingagjöf og gerir það að verkum að markaðir hér á landi verða samkeppnishæfari innan EES*.* |